open-index/open-wikipedia-markdown huggingface dataset:
Miljømerking

**Miljømerking** er en betegnelse på merking av forbruksvarer for å kunne angi at varen er lite miljøskadelig. Merkingen skal være en spore til økt bevissthet og ansvar for miljøet hos både forbrukere og produsenter, slik at de velger og produserer «riktige varer», også kalt «grønne varer».

Det nordiske miljømerket Svanen og EUs Blomsten er de to offisielle miljømerkene i Norge. Svanen ble opprettet av Nordisk ministerråd i 1989, og Blomsten, «EU Ecolabel», ble opprettet av EU-kommisjonen i 1992. I Norge forvaltes merkene av stiftelsen Miljømerking.

## Referanser


## Eksterne lenker

* Stiftelsen Miljømerking (www.svanemerket.no) 
* European Commission: EU Ecolabel
Aust-Telemark prosti

**Aust-Telemark prosti**, inntil 1922 benevnt **Øvre Telemarken østfjeldske prosti**, var et prosti i Agder og Telemark bispedømme i Den norske kirke. Prosten hadde sete i Bø i Telemark. Siste prost i Aust-Telemark var Asgeir Sele, utnevnt av kongen i statsråd 25. mars 2011. Prostiet oppstod ved delingen av Øvre Telemarken prosti i Øvre Telemarken vestfjeldske og østfjeldske prostier i 1838. Fra 1. januar 2015 inngikk Aust-Telemark prosti i det gjenopprettede Øvre Telemark prosti.

## Historikk

Det historiske Tellemarkens Provsti ble ved kgl.res. av 26. juni 1837 delt i Vestfjeldske og *Østfjeldske* prosti:

Aust-Telemark prosti lå under Agder bispedømme til 1941, under Skien bispedømme 1942-46, og deretter under Agder igjen fra 1947. Fra 2004 ble prestegjeldet som administrativ enhet faset ut, og fra 2012 gikk det også ut av lovverket. Kirken ble nå organisert med soknene som grunnenheter, og prestene ble ansatt i et prosti. Fra 1. januar 2005 ble navnet på bispedømmet endret til Agder og Telemark bispedømme.

Fra 1. januar 2006 ble Nedre Telemark prosti delt i Aust-Telemark prosti og Vest-Telemark prosti. Seljord ble overført til Vest-Telemark prosti, mens resten gikk til Aust-Telemark prosti. I 2010 lå følgende sokn under Aust-Telemark prosti; Holla og Helgen, Sauherad og Nes, Hjartdal med Sauland og Tuddal. Heddal, Lisleherad, og Gransherad, Seljord, Rjukan, Flatdal og Åmotsdal, Notodden, Bø, Lunde og Flåbygd, Tinn med Atrå, Ausbygd, Mæl og Hovin. 1.1.2015 ble Aust-Telemark og Vest-Telemark prostier slått sammen til Øvre Telemark prosti.

## Sogn i Aust-Telemark prosti
*I Notodden kommune
**Notodden sogn				
**Heddal sogn				
**Gransherad sogn				
**Lisleherad sogn
*I Tinn kommune
**Atrå sogn
**Hovin sogn
**Mæl sogn
**Austbygde sogn
**Rjukan sogn
*I Hjartdal kommune
**Hjartdal sogn
**Sauland sogn
**Tuddal sogn
*I Bø kommune
**Bø sogn
*I Nome kommune
**Holla sogn
**Helgen sogn
**Lunde og Flåbygd sogn
*I Sauherad kommune
**Sauherad og Nes sogn


Boe Old Church.jpg|Bø gamle kirke 
Lunde kirke Nome.jpg|Lunde kirke 
StabkircheHeddal.png|Heddal stavkirke
Lisleherad kirke TRS 070603 015.jpg|Lisleherad kirke 
Nes kirke Sauherad.jpg|Nes kirke 
Sauherad kirke.jpg|Sauherad kirke 
TRS 070603 060.jpg|Rjukan kirke  


## Referanser


## Se også
*Liste over Den norske kirkes sogn	
*Liste over kirker i Norge etter kommune		
*Prostiet på kirken.no
Frithjof Wilborn

**Frithjof Wilborn** (født 1961) er en norsk programleder, journalist og tidligere fotballspiller i Sportsklubben Brann, Strømsgodset og . Han var ansatt i TV 2 fra 1995 til 2008 og igjen fra 2017. Han har også jobbet noen år som lærer. 

## Utdanning og yrkesliv
Wilborn gikk musikk- og teaterlinja ved Romerike folkehøgskole, og har ex.phil., ett år med jusstudier, samt lærerutdannelse med hovedvekt på samfunnsfag og drama.

Han spilte 72 kamper for Strømsgodset fra 1983 til 1985, og rundt 60 kamper for Brann fra 1986 til 1988. Han ble kåret til årets spiller i Strømsgodset i 1985 og årets spiller i Brann i 1986.

Wilborn jobbet sju år som lærer på Lillehammer, fire år som frilansjournalist i ''Bergens Arbeiderblad'' og *[[Gudbrandsdølen]]*. Han startet som reporter i TV 2 Sporten i 1995. Etter var han programleder for serier som *[[Mestermøtet (TV-program TV 2)|Mestermøtet]]*, *[[Vil du bli millionær?]]*, *[[Farmen]]*, *[[Mine damer og herrer]]* og *[[Jeg gjør hva som helst]]*. Utover dette ledet han TV 2s tiårsjubileum med Nadia Hasnaoui i 2002, og i 2005 showet i Oslo Spektrum som markerte at det var 100 år siden kong Haakon kom til landet. I 2006 og 2007 var han programleder for gründerkonkurransen *[[Skaperen]]*.

Han sluttet i TV2 i 2008 etter en lengre konflikt med kanalen. I april 2009 tiltrådte han som daglig leder i Os Fotball og i 2011 ble han ansatt som barneskolelærer på Drengsrud skole i Asker.

I 2021 er Wilborn deltager i en ny sesong av gameshowet *[[Fangene på fortet]].*

## Karriere som spiller

## TV-opptredener (programleder)
*  *[[4-stjerners middag]]*
*  *[[Allsang på Grensen]]*
*  *[[Hvem kan slå Ylvis]]*
* – *[[Skaperen]]*
*  *[[Jeg gjør hva som helst]]*
*  *[[Nettopp nå]]*
*  *[[Farmen]]*
* –2004 *[[Mine damer og herrer]]*
* –2006 *[[Vil du bli millionær?]]*
*  *[[Mestermøtet (TV-program TV 2)|Mestermøtet]]*
*  *[[Tribunefeber]]*

## Referanser


## Eksterne lenker
* 
* Fritt vildt (Dagbladet Magasinet, 2007)
Vest-Telemark prosti

**Vest-Telemark prosti**, inntil 1922 benevnt **Øvre Telemarken vestfjeldske prosti**, var et prosti i Agder og Telemark bispedømme i Den norske kirke. Prosten hadde sete i Dalen i Tokke kommune. Prostiet oppstod ved delingen av Øvre Telemarken prosti i Øvre Telemarken Vestfjelske og Østfjeldske prostier i 1838. Fra 1. januar 2015 inngår tidligere Vest-Telemark prosti i det gjenopprettede Øvre Telemark prosti.

## Historikk

Det historiske Tellemarkens Provsti ble ved kgl.res. av 26. juni 1837 delt i *Vestfjeldske* og Østfjeldske prosti:

Prostiet lå under Agder bispedømme til 1942, under Skien bispedømme 1942-46, igjen under Agder fra 1947. Fra 1. januar 2005 ble navnet på bispedømmet endret til Agder og Telemark bispedømme.

Fra 1. januar 2006 ble Nedre Telemark prosti delt mellom Aust-Telemark prosti og Vest-Telemark prosti. Seljord ble overført til Vest-Telemark prosti mens resten gikk til Aust-Telemark prosti. Fra 2004 ble prestegjeldet som administrativ enhet faset ut, og fra 2012 gikk det også ut av lovverket. Kirken ble nå organisert med soknene som grunnenheter, og prestene ble ansatt i et prosti. I 2010 lå følgende sokn under prostiet; Kviteseid (med Fjågsund, Kilen, Brunkeberg og Vrådal) Tokke (med Lårdal, Eidsborg, Høydalsmo, Mo og Skafså) Rauland (med Øyfjell og Mosstrond) Vinje (med Nesland og Grungedal), Fyresdal, Nissedal (med Treungen) Seljord (Flatdal og Åmotsdal)1.1.2015 ble Aust-Telemark og Vest-Telemark prostier slått sammen til Øvre Telemark prosti.

## Sogn i Vest-Telemark prosti

*I Tokke kommune			
**Høydalsmo og Lårdal sogn				
**Eidsborg, Mo og Skafså sogn						

*I Nissedal kommune
**Nissedal sogn
**Treungen sogn

*I Fyresdal kommune
**Fyresdal sogn

*I Kviteseid kommune
**Kviteseid sogn
**Vrådal sogn
**Brunkeberg sogn
**Fjågesund og Kilen sogn

*I Vinje kommune
**Vinje og Nesland sogn
**Grungedal sogn
**Rauland sogn
**Øyfjell sogn
**Møsstrond sogn

*I Seljord kommune
**Seljord sogn
**Flatdal sogn
**Åmotsdal sogn


Eidsborg stavkyrkje 1.jpg|Eidsborg stavkirke fra siste halvdel av 1200-tallet. 
Kviteseid gamle kirke.jpg|Kviteseid gamle kirke fra rundt 1150.
Seljord kyrkje.jpg|Seljord kirke fra rundt 1150. 


## Referanser


## Eksterne lenker
* Prostiet på kirken.no
Eckernförde

**Eckernförde** (dansk: *Egernførde* eller *Egernfjord*, nedertysk: *Eckernför* eller *Eckernföör*) er en havneby i den tyske delstaten Schleswig-Holstein. Byen ligger mellom Kiel og byen Schleswig ved Østersjøen, ved enden av Eckernförder Bucht (dansk: *Egernførde Bugt* og *Egernførde Fjord*).

Byen har intet kjent etableringsår, men navnet nevnes på 1100- og 1200-tallet. I 1302 er Eckernförde utvilsomt blitt en by.

Fra 1400-tallet til 1700-tallet utviklet havnen seg i takt med oppsvinget av økonomien i Rendsburg. Skipsbyggerier ble også oppført. På 1600-tallet betydde også fiskeriet og bryggeriene en stor rolle i økonomien.

Greven av St. Germain er en del av Eckernfördes historie. Sammen med den danske stattholder Karl av Hessen drev han alkymieksperimentering i byen. 

Eckernförde ble offisielt kursted (bad) i 1831, og med det begynte turismen. Den er også en gammel garnisonsby, og det militære nærvær kom allerede i 1912. Da ble skytebanen for det keiserlige torpedoverkstedet opprettet i Friedrichsort. Per 2022 er ca. en tredel av byen knyttet til Bundeswehr.
Fil:Eckernförde 01.jpg|Eckernförde ca. 1895.
Fil:Eckernfoerde - Altstadt 2 - Juni 2005.jpg|Gamlebyen i 2005
Fil:Eckernförde Hafen Holzbrücke.jpg|Eckernförde havn
Fil:Strandkörbe Eckernförde höher.jpg|Strandkurver.


## Referanser


## Eksterne lenker
*
Elijah Wood

**Elijah Jordan Wood** (født 1981) er en amerikansk skuespiller som debuterte med en mindre rolle i *[[Tilbake til fremtiden II]]* (1989), og hadde deretter en rekke større roller som ga ham anerkjennelse som barneskuespiller i alder av ni år. Han er kjent for hans rolle som hobbiten *[[Frodo Baggins]]* i Peter Jacksons trilogi om *[[Ringenes Herre]]*. Siden da har han motstått roller som har plassert ham i en bestemt kategori, men valgt varierte roller i filmer som blant annet *[[Bobby (2006 film)|Bobby]]*, *[[Evig solskinn i et plettfritt sinn]]*, *[[Sin City (film)|Sin City]]*, *[[Green Street]]* og *[[Everything Is Illuminated]]*.

Han hadde hovedrollen i filmen *[[Day Zero]]* (2007) og var stemmeskuespiller i den animerte filmen *[[Happy Feet]]*. Han spilte en amerikansk turist ble vampyr i Paris i filmen *[[Paris, je t'aime]]*. I 2005 lanserte han sitt eget plateselskap, Simian Records. I 2008 ble han også den første personen som krysset Victoriafallene i Afrika med tau i løpet av Jack Osbournes TV-show *Adrenaline Junkie*.

## Filmografi

## Referanser


## Eksterne lenker
*
Gråtass – Hemmeligheten på gården

***Gråtass – Hemmeligheten på gården*** er en norsk barnefilm fra 2004, som handler om den lille traktoren Gråtass og vennene hans på en bondegård. Regi er ved Trond Jacobsen.

## Handling
Gråtass flytter til en ny gård sammen med vennene sine. De håper å få det fint ved den nye gården, men ting går ikke som planlagt. Gråtass oppdager snart at ett par kjeltringer planlegger å avdekke en verdifull hemmelighet ved gården. Kjeltringene forsøker derfor å sabotere driften av gården og hyrer skraphandlerne Herpert og Hubert til å gjøre jobben og ødelegger vennskapene mellom Gråtass og vennene hans.

Kjeltringene ønsker å få Goggen til å selge hele gården til dem. Gråtass forsøker å hjelpe til, og oppdager samtidig at hemmeligheten er en verdifull vannkilde. Men Gråtass ender opp med å bli kidnappet av de samme kjeltringene, som også stjeler vannet. Bøndene og vennene hans må derfor gjøre alt som står i deres makt for å redde den lille traktoren.

## Rolleliste

## Eksterne lenker
*
Dag Vidar Kristoffersen

**Dag Vidar Kristoffersen** (født 20. april 1957) er en tidligere fotball- og bandyspiller i Drafn 1963-1980. Han har landskamper i bandy, sølvmedalje i VM for yngre to ganger, scoret målet som sikret sølvet ved den ene anledningen.

Etter sin aktive karriere ble han trener og trente senere Strømsgodset til bronsemedalje i Eliteserien i fotball, og ledet laget i UEFA-cupen i 1998 mot Aston Villa. Kristoffersen trente Mjøndalens bandylag 2006/07, Drammen Bandy 2007/08, og er lærer for fotballinjen ved Drammen videregående skole toppidrett. Han har også trent Sande Sportsklubb, samt Larvik Fotball. 

## Referanser


## Eksterne lenker
*
25. serierunde i Premier League 2006/07

**25. serierunde i Premier League 2006/07** ble spilt 30. og 31. januar, med unntak av to kamper som ble spilt 21. februar og 17. april.

 

 

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Bob hund

**bob hund** er et svensk indierockband dannet i 1991. Gruppen består av sangeren Thomas Öberg, gitaristene Johnny Essing og Conny Nimmersjö, bassisten Mats Hellquist, Jonas Jonasson på synth samt Mats Andersson på trommer. 

Medlemmene i bob hund har også gitt ut to plater på engelsk, da under navnet Bergman Rock. I 2005 startet Thomas Öberg og Jonas Jonasson en DJ-duo som hadde som hovedformål å «skape dumheter og dans». Høsten 2005 gav de ut albumet *Känslan av att jorden krymper, växer* under navnet *[[Sci-Fi SKANE]]*. 1. september 2006 gjorde bob hund comeback på klubben Debaser Medis i Stockholm.

I september 2024 ble det annonsert at bandet ville slutte å spille live. Den siste offentlige konserten ble holdt lørdag 30. august 2025 på Zinkensdamms idrettsplass i Stockholm.

## Diskografi
*1993 – *[[bob hund (album 1993)]]*
*1994 – *[[Edvin Medvind]]* (singel)
*1994 – *[[bob hund (album 1994)]]*
*1996 – **
*1997 – *[[Ett fall & en lösning]]*
*1998 – *[[Jag rear ut min själ! Allt ska bort!!!]]*
*1999 – *[[bob hund sover aldrig]]* (live)
*2001 – *[[Stenåldern kan börja]]*
*2002 – *[[Ingenting (album 2002)|Ingenting]]*
*2002 – *[[Den lilla planeten]]*  (singel)
*2002 – *[[10 år bakåt och 100 år framåt]]* (Singellåter)
*2003 – *[[Det där nya som skulle vara så bra]]* (singel)
*2009 – *[[Folkmusik för folk som inte kan bete sig som folk]]
*[[2011]] – *Det överexponerade gömstället
*2011 – *[[Låter som miljarder]]
*[[2016]] – *Dödliga klassiker
*2019 - ''0-100

## Referanser


## Eksterne lenker
* 
*
Kiss (album)

***Kiss*** er det første studioalbumet og debutalbumet til det amerikanske hard rock-bandet Kiss. Albumet kom ut 8. februar 1974, litt mer enn et år etter at bandet ble stiftet. Det ble innspilt i  Bell Sound Studios, New York, i oktober/november 1973

## Utvalgte sanger
«Strutter»er en rask rockelåt som åpner albumet. Sangen ble skrevet før Ace Frehley ble med i gruppen. Paul Stanley skrev teksten, og Gene Simmons tok seg av musikken som var basert på en sang som Simmons hadde skrevet tidligere, «Stanley The Parrot». «Strutter» er en av de få Kiss sangene som Simmons og Stanley har skrevet sammen. Sangen var et standardnummer på Kiss konserter på 70-tallet.

«Deuce» er skrevet av Gene Simmons, men han påstår at han ikke vet hva teksten betyr. «Deuce»  har blitt en stor hit for Kiss. Sangen åpnet alle Kiss-konserter i perioden 1973 – 1976. Den ble senere spilt igjen i forbindelse med Kiss Hot In The Shade-turne i 1990, i tillegg til deres Reunion-turene i 1996.

«Cold Gin» er skrevet av Kiss gitarist Ace Frehley. Frehley var usikker på sin egen sangstemme og lot dermed bassist Gene Simmons overta vokalen. «Cold Gin» ble spilt på de fleste Kiss-konserter på 70-tallet.

## Sporliste
#«Strutter» (Gene Simmons, Paul Stanley) – 3:12 
#*Vokal – Paul Stanley
#«Nothin' to Lose» (Simmons) – 3:29 
#*Vokal – Gene Simmons og Peter Criss. Piano - Bruce Foster. 
#«Firehouse» (Stanley) – 3:19 
#*Vokal – Paul Stanley
#«Cold Gin» (Ace Frehley) – 4:23 
#*Vokal – Gene Simmons
#«Let Me Know» (Stanley) – 3:01 
#*Vokal – Gene Simmons og Paul Stanley
#«Kissin' Time» (Bernie Lowe, Kal Mann) – 3:54 
#*Vokal – Paul Stanley, Gene Simmons, og Peter Criss
#«Deuce» (Simmons) – 3:08 
#*Vokal – Gene Simmons
#«Love Theme from Kiss» (Peter Criss, Frehley, Simmons, Stanley) – 2:26 (Instrumental)
#«100,000 Years» (Simmons, Stanley) – 3:25 
#*Vokal – Paul Stanley
#«Black Diamond» (Stanley) – 5:14 
#*Vokal – Paul Stanley (intro) og Peter Criss

## Medlemmer
*Gene Simmons – vokal & bassgitar
*Paul Stanley – vokal og gitar
*Ace Frehley – gitar
*Peter Criss – vokal og trommer
* Bruce Foster - Piano og gitar på "Nothin' to lose".

## Eksterne lenker
*
Skien prosti

**Skien prosti** er et prosti i Agder og Telemark bispedømme i Den norske kirke. Prosten har sete i Skien.
								
Prostiet er inndelt i sogn. Sognet er grunnenheten i Den norske Kirke.

## [[Kirkesogn|Sogn]] og [[kirke]]r i Skien prosti
*[[Skien kommune]]:*
* Skien prostisogn
** Skien kirke
* Borgestad sogn
** Borgestad kirke
* Gimsøy og Nenset sogn
** Gimsøy kirke
** Nenset kirke
* Gjerpen sogn
** Gjerpen kirke
** Luksefjell kirke
** Valebø kirke
* Gulset og Skotfoss sogn
** Gulset kirke
** Skotfoss kirke
* Kilebygda sogn
** Kilebygda kirke
* Melum sogn
** Melum kirke
* Solum sogn
** Solum kirke

*[[Porsgrunn kommune]]:*
* Eidanger sogn
** Eidanger kirke
** Brevik kirke
** Herøya kirke
** Langangen kirke
** Stridsklev kirke
* Porsgrunn sogn
** Vestre Porsgrunn kirke

*[[Siljan kommune]]:*
* Siljan sogn
** Siljan kirke

## Historikk
Skien prosti ble opprettet ved kgl.res. av 25. april 1868, gjeldende fra 1. juli s.å., da det ble bestemt at:

## Bilder

Skien kirke 20071014 01.jpg|Skien kirke 
Gjerpen kirke 20071014 01.jpg|Gjerpen kirke 
Luksefjell kapell 1.jpg|Luksefjell kirke 
Eidanger kirke.JPG|Eidanger kirke
TRS 070922 015.jpg|Siljan kirke 


## Referanser

## Eksterne lenker
* Prostiet på kirken.no
Nidaros domprosti

**Nidaros domprosti**, også benevnt **Stiftsprostiet**,	inntil 1. januar 1930 **Trondhjem domprosti**, er et prosti i Nidaros bispedømme  i Den norske kirke. Siden det er knyttet til Nidaros domkirke i Trondheim, er det ledet av en domprost.
								
Prostiet er inndelt i sogn, og alle sognene i dette prostiet ligger i Trondheim kommune.						
						
## Historikk
Trondhjems stiftsprosti er første gang nevnt som separat prosti med egen prost i 1843, hvilket sammenfaller med delingen av Dalernes prosti i Nordre og Søndre Dalernes prosti ved kgl.res. av 14. juni 1843.

Statsråd bestemte at fra 1. januar 1930 skal *Trondhjem domprosti* hete *Nidaros domprosti*.

## Sogn i Nidaros domprosti
*Nidaros domkirke 
*Vår Frue
*Bakklandet
*Lademoen 
*Lade

## Referanser


## Se også
*Prostiet på kirken.no
Fylkesvei 1830

**Fylkesvei 1830** går mellom Tomter og Lund i Løten.

Frem til 2019 hadde veien betegnelsen fylkesvei 155 (Hedmark).

## Kommuner og knutepunkter

----Erstattet av riksvei 25 ca. 60 m
----

## Referanser




## Eksterne lenker
* Vegvesenets vegkart 
*
Ohwæææh

***Ohwæææh*** er et album av D.D.E.. Det ble utgitt i 1998 og ble produsert av Svein Gundersen og Ingar Helgesen.

## Sporliste
#«Ohwææææh» (Viken)
#«Leia e livet» (Viken/Lind)
#«Æ har itj sagt (æ kan gå på vatnet)» (Viken/Lind)
#«Kjæm du for tidlig e det for seint» (Viken/Lind)
#«Konfirmasjonsdressen» (Viken/Lind)
#«Bondeknøl» (Viken)
#«Nykoka kaffe» (Viken)
#«Alt som æ ønske mæ» (Viken/Lind)
#«Vrakpant» (Viken/Lind)
#«Litt etter litt» (Viken)
#«Norsk standard» (Viken/Lind)
#«Du e nydelig» (Viken)
#«Siste dans» (Viken/Lind)

## Medvirkende
### D.D.E.
*Bjarne Brøndbo – vokal, trekkspill
*Eivind Berre – bass
*Frode Viken – gitar
*Arnt Egil Rånes – gitar
*Bård Jørgen Iversen – tangenter
*Eskil Brøndbo – trommer
*Terje Tranaas – trekkspill, keyboard 

### Andre medvirkende

* Per Hillestad – trommeslager, perkusjon
* Geir Sundstøl – gitarer, lapsteel gitar, mandolin, bouzouki
* Bengt Sæther – kor på «Vrakpant»
* Ingar Helgesen – produsent, tekniker 
* Svein Gundersen – produsent 
* Idar Lind – tekstforfatter
* Jan Roberg – tekniker 
* Irene Hynes – stylist
* Jörgen Ahlström – foto 
## Eksterne lenker
* Ohwæææh
Jan Fougner

**Jan Thorstein Fougner** (født 30. oktober 1961) er norsk advokat og partner i Advokatfirmaet Wiersholm. I tillegg er han professor II i arbeidsrett på Handelshøyskolen BI. Han er en av Norges mest anerkjente arbeidsrettsadvokater, har prosedert 28 saker for Høyesterett i plenum, storkammer og avdeling og et meget betydelig antall saker for øvrige nasjonale domstoler. Han har vært sentral i utviklingen av compliancefaget i Norge, etablert Oslo Compliance Forum og har ledet en rekke profilerte nasjonale- og grenseoverskridende granskninger de senere årene.[] Han er kjent som leder for utvalget som gransket Gerd-Liv Valla i forbindelse med Yssen-saken, samt leder av granskninger av Hydro, Yara, Unibuss, Adecco, Statsbygg, Hurtigruten,  SOS Children's Villages og den såkalte Monica-saken i Hordaland Politidistrikt. Fougner er rangert som *star performer*[] innen arbeidsrett i Chambers Global og Chambers Europe. 

Fougner tok juridisk embedseksamen ved Universitetet i Oslo i 1988. Han var deretter advokat hos Regjeringsadvokaten til han begynte hos Wiersholm i 1993. Fougner fikk møterett for Høyesterett i 1993, og ble partner i Wiersholm i 1994. Hans ph.d.er fra Handelshøiskolen, Universitetet i Århus i 2007.  

Fougner er forfatter av en rekke fagbøker innen arbeidsrett, herunder "Norsk Arbeidsrett -styringsrett, samarbeid og arbeidstakervern" og "Arbeidsmiljøloven- kommentarutgave". Han har også vært leder av og medlem i en rekke private og offentlige styrer, herunder SN Power, LNS og Domstolsadministrasjonen. Han har vært leder av og medlem i en rekke offentlige nemder og lovutvalg, herunder det regjeringsoppnevnte Fougner-utvalget.  

Jan Fougner satt i kommunestyret i Sarpsborg for partiet Høyre på 80-tallet.

## Eksterne lenker

* Presentasjon av Jan Fougner hos advokatfirmaet Wiersholm 
* Presentasjon hos Chambers
Albert Finney

**Albert Finney jr.** (født 9. mai 1936 i Pendleton i Salford i Lancashire, død 8. februar 2019 i London) var en britisk skuespiller.

Han var blant mye annet kjent for rollene som Oliver «Daddy» Warbucks i filmversjonen av musikalen *[[Annie (musikal)|Annie]]*, og som Hercule Poirot i filmen *[[Mord på Orientekspressen (film)|Mord på Orientekspressen]]* (1974).

Han ble nominert til fem Oscar-priser for sine roller, men vant aldri. Finney ble imidlertid tildelt en rekke andre priser.

## Liv og virke
### Bakgrunn
Finney var sønn av en bookmaker. Han gikk på Salford Grammar School og utdannet seg videre ved Royal Academy of Dramatic Art.

### Teater
Han hadde sin scenedebut i 1958 med Birmingham Repertory Theatre. Til å begynne med spilte han bare Shakespeare-roller, men i 1960 hadde han suksess på Londonscenen som rebelsk ung mann i * Billy Liar*.

### Film
Han filmdebuterte i 1960 med *[[Saturday Night and Sunday Morning (film)|Saturday Night and Sunday Morning]]* regissert av Karel Reisz. Motspilleren Rachel Roberts vant en BAFTA for innsatsen i denne filmen, som var basert på Alan Sillitoes prisbelønte debutroman med samme tittel. En rekke roller i teaterstykker og filmer med manus av John Osborne og regissert av Tony Richardson, bidro også til at Albert Finney etablerte seg som en av Storbritannias fremste filmskuespillere av den yngre garde. 

Han spilte den alkoholiserte konsulen i *Under vulkanen*. Finney ble kalt «en ny Laurence Olivier». Han spilte hovedrollen som Winston Churchill i *[[The Gathering Storm (film fra 2002)|The Gathering Storm]]* og vant en Emmy for beste skuespiller. Finney ble oscarnominert for sin rolletolkning som Hercule Poirot i *[[Mord på Orientekspressen (film)|Mord på Orientekspressen]]* (1974). 

Sammen med skuespilleren Michael Medwin grunnla Finney filmproduksjonsselskapet Memorial Enterprises, som sto bak de egenregisserte filmene *[[Charlie Bubbles]]*, *Gumshoe* og Lindsay Andersons *[[If....]]*.

### Ordener
Finney takket nei til ordenen Commander av Order of the British Empire i 1980, og takket nei til å bli slått til ridder («knighthood») tjue år senere.  

### Ekteskap
Finney var gift med Jane Wenham 1957–1961 og Anouk Aimée 1970–1978. I 2006 giftet han seg for tredje gang, med Pene Delmage.

## Filmografi (utvalg)
* 2012 – *[[Skyfall]]*
* 2007 – *[[Jason Bournes ultimatum (film)|Jason Bournes ultimatum]]*
* 2005 – *[[Corpse Bride]]*
* 2003 – *[[Big Fish]]*
* 2000 – *[[Erin Brockovich (film)|Erin Brockovich]]*
* 1990 – *[[Miller's Crossing]]*
* 1981 – *[[Wolfen (film)|Wolfen]]*
* 1981 – *[[Dødelig skjønnhet]]*
* 1974 – *[[Mord på Orientekspressen (film)|Mord på Orientekspressen]]*
*1977 – *Annie*
* 1967 – *[[To må man være]]*
* 1963 – *[[Tom Jones (film)|Tom Jones]]*
*1960 – *Saturday Night and Sunday Morning*

## Referanser


## Eksterne lenker
*
Cabernet franc

**Cabernet franc**, er en blå vindrue og kommer opprinnelig fra Frankrike.

## Utbredelse
Selv om druen dyrkes først og fremst i Bordeaux i Frankrike, er den også mye plantet i Loire og Anjou.

Utenfor Frankrike dyrkes den en god del i Italia i områdene Friuli og Toscana. I Toscana fremstilles det også vin med denne druen som eneste drue.

Utenfor Europa dyrkes cabernet franc i Australia, New Zealand, California, Washington og Argentina.

## Fellestrekk med andre druer
Druen blandes ofte med cabernet sauvignon. Disse to druetypene har mange fellestrekk, og ved DNA-analyse har oppdaget at Cabernet Sauvignon er en krysning av Cabernet Franc og Sauvignon Blanc. Cabernet Franc modnes tidligere enn Cabernet Sauvignon, noe som gjør det lettere å la den modne helt før det kjølige høstværet kommer.

Vin på Cabernet Franc er som regel noe lettere på farge og tannin enn Cabernet Sauvignon. Dette bidrar til at de to druene utfyller hverandre på en meget gunstig måte.

## Smak og struktur
Druen har aroma med vegetariske innslag av urter, gress og grønn paprika. Den har også enkelte fruktige innslag av jordbær, ofte med fornemmelse av et jordlig preg. Den har bløt karakter og er relativt lett og fruktig. Druen har forholdsvis lavt innhold av tannin og lite sødme, men med relativt høyt innhold av syre. 

## Referanser
Edo (by)

**Edo** (japansk: 江戸, bokstavelig «anløp til bukten» eller «elvemunning»), også rōmajisert som *Yedo* eller *Yeddo*, er det tidligere navnet på dagens japanske hovedstad Tokyo. Det var setet for regjeringsmakten for Tokugawa-shōgunatet som hersket over Japan fra 1603 og fram til 1868. Tokugawa-shogunatet regjerte landet fra borgen i Edo frem til Meiji-restaurasjonen. I løpet av denne perioden vokste byen til å bli en av de største i verden og huset en urban kultur sentrert rundt forestillingen om en «flytende verden» (*Ukiyo*).

## Referanser


## Litteratur
* Forbes, Andrew; Henley, David (2014): *100 Famous Views of Edo*. Chiang Mai: Cognoscenti Books. ASIN: B00HR3RHUY
* Gordon, Andrew (2003): *A Modern History of Japan from Tokugawa Times to the Present*. Oxford: Oxford University Press. ISBN 0-19-511060-9/ISBN 978-0-19-511060-9
* Ponsonby-Fane, Richard (1956): *Kyoto: the Old Capital, 794–1869*. Kyoto: Ponsonby Memorial Society.
* Sansom, George (1963): *A History of Japan: 1615–1867*. Stanford: Stanford University Press. ISBN 0-8047-0527-5/ISBN 978-0-8047-0527-1.
* Naito, Akira; Hozumi, Kazuo (2003): *Edo, the City that Became Tokyo: An Illustrated History*. Kodansha International, Tokyo. ISBN 4-7700-2757-5

## Eksterne lenker
* 
* A Trip to Old Edo
* Fukagawa Edo Museum  (japansk)
* Map of Bushū Toshima District, Edo from 1682
Kirkebakken

**Kirkebakken** finnes flere steder i Norge:

* Kirkebakken (Arendal)
* Kirkebakken (Oslo)
* Kirkebakken (Hole)
* Kirkebakken (Vestfold)
* Kirkebakken (Møtested ved kirken)
Dornfelder

**Dornfelder** er en blå vindrue som anses for å være Tysklands mest vellykkede krysning av rødvinsdruer. Krysningen ble utført i 1955 av tyskeren August Herold, *Der Staatlichen Lehr- und Versuchsanstalt für Wein- und Obstbau* in Weinsberg.

Den stammer fra druene heroldrebe og helfensteiner som igjen er krysninger fra andre blå druer her.

## Spredning
Druen vinner først og fremst fram i områder i Pfalz, Württemberg og Rheinhessen i Tyskland. Den dyrkes til og med i England og Tsjekkia.

## Karakter
Vin fra denne druen har en ganske dyp farge, god syre og en behagelig aroma av frukt. I noen tilfeller kan denne vinen dra stor nytte av fatlagring og flaskelagring. Druen er lett å dyrke og er også ganske motstandsdyktig mot edelråte.

## Referanser
Sentralstyre

**Sentralstyre** er i organisasjoner som består av regionale og lokale ledd betegnelsen på det overordnede styret på nasjonalt nivå. I mange politiske organisasjoner finnes det et høyere organ kalt landsstyre, der for eksempel også representanter for regionale ledd sitter. I juridisk forstand er det likevel sentralstyret som er organisasjonens styre.
Kroken

**Kroken** kan vise til flere steder i Norge:

* Kroken (Rånåsfoss)
* Kroken (Oslo)
* Kroken (Tromsø)
* Kroken (Drangedal)
* Kroken (Bergen) og Krinkelkroken (Bergen)
* Kroken (Grimstad)
* Kroken (Luster)
* Kroken (Åfjord)
* Kroken (Hattfjelldal)
Kyrre Grepps gate

**Kyrre Grepps gate** finnes flere steder i Norge:
* Kyrre Grepps gate (Gjøvik)
* Kyrre Grepps gate (Oslo)

Se også Kyrre Grepps vei, Lørenskog.
Nyklassisismen (musikk)

**Nyklassisismen**, eller *neoklassisismen* innen musikken oppstod en gang på begynnelsen av 1900-tallet. Det er litt uenighet om nøyaktig når, men under eller i slutten av første verdenskrig begynte den nyklassiske stilen å blomstre. Det skulle være et opprør mot den mer moderne stilen som tok overhånd. Det skulle være et ønske om å gå tilbake til perioden på 1700-tallet hvor alt var «perfekt» og ordentlig. Det skulle være orden i musikken og ikke uforutsigbarheter eller brudd på regler. Musikken tok sterk avstand fra stilene seinromantikken, ekspresjonismen og impresjonismen, som var de «ledende» genrene på denne tiden. Den nyklassiske tiden hadde sin storhetstid frem til 1950-tallet, selv om det også har blitt skrevet nyklassiske stykker i den senere tid.

## Stilen
Nyklassikerne ønsket orden og klarhetsmusikk. De tok derfor utgangspunktet i regler og formtyper som var kjent i barokken og wienerklassisismen, som symfonier, konserter og sonater. Selv om de brukte en barokk måte å skrive musikken på, brukte de også nyvinningene innenfor dynamikk, harmonikk, rytme og tonalitet. Musikken skulle ikke beskrive noe eller noen. Det skulle bare være musikk.
Andre kjennetegn er at verkene ble kortere og skrevet for en mindre gruppe musikere.

En annen inspirasjonskilde var folkemusikken, som er leken og har et tonalt preg. Et par ting som likevel skiller nyklassisismen fra de eldre epokene den tidens behov for å skape orden i datidens kaos, og kunnskapen komponistene hadde om de eldre stilartene.
Ehrenfelser

**Ehrenfelser** er en hvit vindrue fra Tyskland, og er et resultat av en krysning mellom Knipperlé og Riesling utført i 1929. Tidligere trodde man at druen var en krysning mellom Sylvaner og Riesling, men dette ble avkreftet i DNA-analyser utført i 2013. Druen vokser primært i områdene Pfalz, Rhin og Rheinhessen i Tyskland og i British Columbia i Canada.

Druen kan gi hvitvin med en grønnlig, gul farge og en rieslinglignende aroma av eple, fersken og aprikos.

## Referanser
Born to Be Wild

**«Born to Be Wild»** er en sang skrevet av Mars Bonfire for det canadiske rockebandet Steppenwolf. Den ble opprinnelig gitt ut i 1968, og kom inn på Billboard Hot 100 13. juli 1968. Den ble gjenutgitt året etter, da låten hadde en fremstående plass i filmen *[[Easy Rider]]*. Den er ofte ansett som et symbol på bikerkulturen. Den er også ansett for å være opphavet til navnet på heavy metal-genren. Dette stammer fra det andre verset i sangen, som viser til «heavy metal thunder».

Sangen nådde en 2.-plass på den amerikanske hitlisten Billboard Hot 100.

Raven ga ut «Born to Be Wild» med Udo Dirkschneider som gjestevokalist på singel i 1983.

Ann-Margret og The Fuzztones spilte inn sangen og ga den ut på singel i 2022. Sangen ble også gitt ut på albumet *[[Born to Be Wild (album)|Born to Be Wild]]* i 2023.

## Referanser


## Eksterne lenker
* Teksten
* Første tre minutter av filmen Easy Rider med credits og denne sangen
Drivhus

Et **drivhus**, eller **veksthus**, er en bygning med tak og vegger av gjennomskinnelig glass eller plast, for dyrking av planter som grønnsaker, frukt og blomster.

Formålet med drivhuset er å skape et miljø for plantene som er varmere enn det åpne miljøet utenfor. Strålevarmen fra solen kan uhindret slippe inn gjennom glass- eller plastflatene, for så å varme opp jord, planter og andre ting. Varmestrålingen fra disse har en lengre bølgelengde enn strålingen fra solen, og slipper derfor ikke like lett ut igjen. Drivhuset fungerer dermed som en solfanger, og denne såkalte drivhuseffekten kan også utnyttes for bolighus og kontorbygg. 

Denne passive oppvarmingen er sjelden nok, og derfor er drivhus alltid forsynt med utstyr for kunstig oppvarming. Små, uoppvarmede glasshus bør derfor egentlig kalles veksthus.

I tillegg til tradisjonelle veksthus finnes vertikale dyrkingsanlegg, hvor mat dyrkes i lukkede systemer med lysdioder.

## Se også
* Orangeri
* Drivhuseffekt

## Eksterne lenker
*
Fylkesvei 505 (Hedmark)

**Fylkesvei 505 i Hedmark** gikk mellom Glåmbrua i Elverum og Eid i Våler. Veiens lengde var 34,7&nbsp;km.

2019 ble veien del av fylkesvei 210.

## Kommuner og knutepunkter

*

* Fossberget

## Referanser


## Eksterne lenker
* Vegvesenets vegkart
Rita Engedalen

**Rita Engedalen** (født 17. desember 1971) er en norsk bluesartist fra Kongsberg.

Hun platedebuterte med *Hear my Song* i 2004 hvor hun blant annet fikk hjelp av Eric Andersen.  Hennes andre album, *Heaven ain't Ready for Me Yet*, ble gitt ut i 2006 og for det fikk hun Spellemannprisen 2006 i klassen blues. I 2010 vant hun  både Notodden Bluesfestivals bluespris og Gammleng-prisen i klassen blues. Hun har også vært nominert til Spellemannprisen for albumene *The Tree Still Standing* i 2008, *Chapels and Bars* i 2011 og *Sun Will Come* i 2022.

Hun opptrer ofte sammen med Margit Bakken i duoen Damer i Blues/Women in Blues. Som soloartist opptrer hun som regel med Backbone som backingband, eller sammen med gitaristen Morten Omlid i akustisk utgave. 

## Priser
* Spellemannprisen 2006 i klassen blues for *Heaven ain't Ready for Me Yet*
* Nominert til Spellemannprisen 2006 for *The Tree Still Standing*
* Notodden Bluesfestivals bluespris 2010
* Gammleng-prisen 2010 i klassen blues
* Nominert til Spellemannprisen 2011 for *Chapels and Bars*
* Nominert til Spellemannprisen 2022 for *Sun Will Come*

## Diskografi
* *Hear my song* (Bluestown Records, 2004) 
* *Heaven ain’t Ready for Me Yet* (Bluestown Records, 2006)
* *The Tree Still Standing* (Grammofon, 2008)
* *Chapels and Bars* (Bluestown Records, 2011)
* *Broken Soul Blues* (Bluestown Records, 2012), med Margit Bakken under navnet Women in Blues
* *My Mother's Blues* (Bluestown Records, 2014)
* *Best of* (Bluestown Records, 2018)
* *Sun Will Come* (Bluestown Records, 2022)

## Referanser


## Eksterne lenker
*
Terminalen

***Terminalen*** er en amerikansk romantisk dramakomedie fra 2004 regissert av Steven Spielberg. Den handler om en mann som strander på John F. Kennedy internasjonale lufthavn og som hverken får innreisetillatelse til USA og heller ikke kan reise hjem pga. en pågående revolusjon. I hovedrollene spiller Tom Hanks og Catherine Zeta-Jones.

Noen har påpekt at filmen virker basert på historien om Mehran Karimi Nasseri, en mann fra Iran som bodde på terminalen på Charles de Gaulleflyplassen i Paris fra 1988 til 2006, etter at hans innreisepapirer ble stjålet. Dog blir aldri Nasseri kreditert noe sted i filmen. En film med lignende plot ble laget i 1993; med navn *[[Tombés du ciel]]*.

## Handling
Viktor Navorski (Tom Hanks) er en mann fra det fiktive landet Krakozhia som kommer til New York for så å finne ut at mens han var om bord i flyet har revlusjonære overtatt landet han kommer fra og dernest at hans pass er ugyldig. I og med at han er statsløs i det han kommer til New York blir han tvunget til å være på flyplassen i hele ni måneder,  uten mulighet til å komme inn i USA eller dra tilbake. Han skaper mange vennskap blant de ansatte i Terminalen, deriblant flyvertinnen Amelia Warren (Catherine Zeta-Jones).

## Medvirkende
* Tom Hanks som Viktor Navorski
* Catherine Zeta-Jones som Amelia Warren
* Stanley Tucci som Frank Dixon
* Barry Shabaka Henley som Thurman
* Kumar Pallana som Rajan Gupta
* Diego Luna som Enrique Cruz
* Chi McBride som Mulroy
* Zoë Saldana som Dolores Torres
* Eddie Jones som Salchak
* Jude Ciccolella som Karl Iverson
* Corey Reynoldssoms Waylin
* Guillermo Diaz som Bobby Alima
* Rini Bell som Nadia
* Benny Golson som ham selv
* Valerij Nikolajev som Milodragovic

## Referanser


## Eksterne lenker
*
Bergen Bank

**Bergen Bank** var en norsk bank som ble etablert i 1975 gjennom en sammenslåing av Bergens Privatbank og Bergens Kreditbank.  I 1990 fusjonerte Bergen Bank med Den norske Creditbank (DnC) og dannet Den norske Bank (DnB).

## Eksterne lenker
aksjebrev.com: ''BERGEN BANK – MANGE BEKKER SMÅ GJØR EN STOR Å''
Somalias riksvåpen

**[[Somalia]]s [[riksvåpen]]** ble tatt i bruk 10. oktober 1956. Leopardene som støtter skjoldet og den hvite stjernen fantes også på våpnene under italiensk administrasjon. Fra 8. juni 1919 hadde Somalias våpen et skjold delt vannrett av en bølget hvit linje. Den øverste halvdelen av skjoldet var blå med en leopard i naturlig farge plassert under en hvit stjerne med fem tagger.
Den norske Creditbank

**Den norske Creditbank** (**DnC**) var en av Norges første forretningsbanker,  stiftet den 1. oktober 1857.   

Stifterne var generalkonsul, Sev. Chr. Andersen, konsul Nicolay A. Andresen, professor  T.H. Aschehoug, Ole Jacob Broch, høyesterettsasessor, E. Bruun, generalkonsul Jacob Faye (for firma A. Grunig & Co), grosserer Hans Gulbranson, konsul Thv. Joh, Heftye, statsråd Henrik Helliesen, godseier Thorvald Meyer bankier, J.H. Schwendsen og banksjef Adolf Bredo Stabell, Banken etablerte seg i Kirkegaten 24 og flyttet senere til Kirkegaten 21.   

Selskapets aksjekapital var . Høyesterettsasessor E. Bruun var største enkeltaksjonær og tegnet seg for et beløp av spd. . Hans Gulbranson, Heftye & Søn og Thorvald Meyer tegnet hver seg for et beløp av spd. .   

## Hovedkontoret i Oslo
Den norske Creditbanks bygning i Oslo er tegnet av Kristian Biong sammen med arkitektene Carl Michalsen, Einar Smith og Eystein Michalsen, og oppført 1923–26.

Kristian Biong fikk tildelt Houens fonds diplom for bygningen i 1928.

## Bankvirksomheten
Ole Jacob Broch var påvirket av tankene til Henri de Saint-Simon om utopisk sosialisme som hadde ført til stiftelsen av investeringsbanken Crédit Mobilier. DnC var ingen sosialistisk bank, men tok seg av forhandlingene med utenlandske kreditorer da det kom inn vekselkrav på 1,7 millioner spd. mot ialt 900 norske virksomheter. Staten tok opp lån for å redusere antall konkurser, og hovedstaden slapp med to; men i Bergen var det 70 konkurser i årene 1857-59, blant de som hadde spekulert i russisk rug. I 1864 led DnC et alvolig tilbakeslag etter John Collet Bredesens fallitt i Odalen, etterfulgt av «Opplandskrisen» som ramte Østlandet så hardt. Dette tæret på DnC-direktøren Adolf Bredo Stabell som ikke stod det over. Oppgangstider i trelasthandelen hadde ført til at det var gitt lån som siden ble misligholdt; og bobehandlingen pågikk helt til 1877-78.

På 1960- og 1970-tallet kjøpte eller fusjonerte DnC med mange lokale og regionale banker i Norge. Dette inkluderte Odda By- og Bygdebank (1964), Porsgrunds Ørebank (1964), Røkens Bank (1964), Oplandske Kreditbank (1966), Horten og Omegns Privatbank (1970), Privatbanken i Sandefjord (1970), Østfold Privatbank (1970), Finnmarkens Privatbank (1973), Haugesunds Forretningsbank (1973) og Opplandsbanken (1980).

I april 1990 fusjonerte DnC med Bergen Bank og dannet Den norske Bank, nå DNB.

## Referanser


## Litteratur
*
Jord (andre betydninger)

**Jord** kan sikte til:

* Jord, pedosfæren
* Jorden, den tredje planeten fra Solen
* Jord (elektronikk), et begrep innen forsterkerteknikk og elektronikk generelt
* Jording, et begrep innen elektroteknikk
* Territorium, et område
* Jord, ei åsynje
Ribstonveien (Oslo)

**Ribstonveien** (1A-43L, 2-36) er en vei på Refstad i bydel Bjerke i Oslo. Veien begynner ved Dag Hammarskjølds vei i vest (ved avkjøringen fra Ring 3 vestgående) og fortsetter gjennom villastrøket på Refstad før den ender som blindvei i nordøst. Veien er i underkant av 500 meter lang. Langs veien ligger flere boligfelt med private avstikkere fra Ribstonveien. 

Veien er oppkalt etter eplesorten Ribston og ble navngitt i 1934.

## Se også
* Liste over Oslos gater

## Referanser
Løsøre

**Løsøre** er en betegnelse for alle gjenstander som ikke er fast eiendom. Løsøre kan derfor eksempelvis være ting som hører hjemmet til; som sykler, treningsutstyr eller verktøy. Sikring av rettigheter i løsøre kan skje ved at disse registreres (tinglyses) i Løsøreregisteret. Dette skjer på den måten at rettigheter og heftelser blir registrert på den fysiske eller juridiske personen som har eiendomsretten til tingen. Pantsetting av løsøre vil normalt bare kunne skje ved overlevering (håndpant), men det gjelder visse unntak fra dette. Blant annet kan visse former for løsøre som kan registreres i et realregister, pantsettes ved at panteretten registreres på eiendelens blad i dette registeret. Slike registre, som fungerer omtrent som ved tinglysing av fast eiendom, finnes i Norge for skip, skip under bygging og luftfartøyer. Enkelte andre former for løsøre kan pantsettes sammen med den faste eiendommen de er tilknyttet, blant annet gjelder dette driftstilbehør av forskjellig slag. Et tredje unntak fra hovedregelen om overlevering er reglene om salgspant. 

Kjøpsloven av 1988 gjelder løsøreomsetning. 

## Eksterne lenker
* Tinglysing i Brønnøysundregistrene
* Kjøpsloven
* Lov om pant
Erlenmeyerkolbe

**Erlenmeyerkolbe** er  en variant av glasskolbe med konisk kropp og en sylindrisk hals. Den er mye brukt i laboratorieforsøk og har merker på kanten for å indikere volum. Den er oppkalt etter den tyske kjemikeren Emil Erlenmeyer, som oppfant den i 1861. Den smale halsen gjør at man kan riste innholdet, noe som er nødvendig ved titrering, for eksempel, uten at noe av innholdet går til spille. Ved oppvarming vil den smale halsen også gjøre at tapet ved fordampingen blir mindre.
Uaktsomhet

**Uaktsomhet** er en form for skyld som innebærer at man har opptrådt i strid med det en alminnelig fornuftig person ville ha gjort i en tilsvarende situasjon. Man skiller mellom vanlig/simpel uaktsomhet og grov uaktsomhet. I sistnevnte tilfelle kreves det gjerne et markert avvik mellom den utviste atferd og en atferd som objektivt kan betegnes som forsvarlig. Grensen mellom aktsom (forsvarlig), uaktsom og grovt uaktsom atferd vil bero på et skjønn, og kan ofte være vanskelig å trekke.

Det skilles videre mellom bevisst og ubevisst uaktsomhet. Uaktsomheten er bevisst når skadevolderen er klar over at handlingen innebærer en fare, men gjør den likevel (han tar en sjanse). Det kreves imidlertid ikke at skadevolderen er klar over at handlingen rettslig sett kan karakteriseres som uaktsom. Ubevisst uaktsomhet foreligger når skadevolderen ikke tenker over at handlingen innebærer en fare.

I erstatningsretten er hovedregelen i de fleste land at skade voldt ved uaktsomhet pådrar skadevolderen erstatningsansvar (omtales også som culpaansvar). Dette i motsetning til der skaden er voldt ved et hendelig uhell, slik at det ikke er utvist subjektiv skyld og dermed ikke oppstått noe erstatningsansvar (se dog objektivt ansvar). Hvilken målestokk som vil bli lagt til grunn når atferden skal bedømmes vil variere utfra situasjonen. Ved vanlige skadevoldende hendelser, som f.eks. kollisjon med bil, vil en alminnelig norm vanligvis bli lagt til grunn, der ordinære personer vil være sammenligningsgrunnlaget. Befinner man seg på spesielle områder vil vurderingen derimot kunne bli strengere. Ved yrkesvirksomhet vil normen man sammenlignes med være den som gjelder innen bransjen, og den vil ofte stille klare krav til aktsom opptreden. Eksempler på dette er ansvar for advokater og revisorer, som fort vil inntre dersom vedkommende ikke har fulgt de reglene som gjelder innen bransjen.

I strafferetten kreves som hovedregel forsett for at straff kan komme til anvendelse. I Norge foreskriver imidlertid stadig flere straffebestemmelser at uaktsomhet er nok. Særlig gjelder dette i spesiallovgivningen, det vil si alminnelige lover der det er tatt inn en straffetrussel. I slike tilfeller vil uaktsomhet nesten alltid være likestilt med forsett som skyldkrav.

## Se også
* Culpa in contrahendo
* Rettsvillfarelse
West Riding of Yorkshire

**West Riding of Yorkshire** er en av de tre historiske delene av Yorkshire i England. Fra 1889 til 1974 var det et administrativt grevskap, offisielt kjent som **County of York, West Riding**. Stattholderområdet inkluderte da City of York, og ble kalt *West Riding of the County of York, and the City and County of the City of York*. 

Området dekket omtrent det som har blitt West Yorkshire, South Yorkshire, Craven, Harrogate og Selby i North Yorkshire samt noen mindre deler av Lancashire, Stor-Manchester og East Riding of Yorkshire. 

## Gammel inndeling

West Riding hadde et areal på 7169 km² og strakk seg til Sheffield i sør til Sedbergh i nord, og fra Slaidburn i vest til Adlingfleet i øst. 

Mens de fleste engelske grevskap ble inndelt i *[[herred|hundreds]]* eller *wapentakes* var Yorkshire så stort at det først ble inndelt i *thrydings*, fra norrønt *þriðing*, «tredjedel». Dette ordet ble forvansket til *riding*. I tillegg til North, East og West Ridings var City of York, definert som området innenfor bymurene, en egen enhet. Hver thryding ble så delt inn i wapentakes. 

## Grevskapet

Grevskapet ble opprettet i 1889 gjennom *[[Local Government Act 1888]]*, og dekket det historiske området med unntak av noen større byområder som ble grevskapsdistrikter. Det var opprinnelig fire av disse: Bradford, Leeds, Halifax og Sheffield. City of York var et grevskapsdistrikt, men ble inkludert i stattholderområdet og i folketellingsområdet. Etterhvert ble det flere grevskapsdistrikter: Rotherham i 1902, Barnsley og Dewsbury i 1913, Wakefield i 1915 og Doncaster i 1927. De eksisterende grevskapsdistriktenes grenser ble også utvidet. 

Fra 1898 var Wakefield administrasjonssenter for grevskapet, og dette ble tatt over av West Yorkshires grevskapsråd i 1974.
Hjelpeverge

**Hjelpeverge** er et begrep fra den tidligere vergemålsordningen, opphevet fra 1. juli 2013. Hjelpevergen var etter denne ordningen en person som er oppnevnt av overformynderiet til å bistå og forvalte verdiene for en myndig person som på grunn av senil demens, utviklingshemning, sinnssykdom eller legemlig funksjonshemming ikke kan ivareta egne interesser. Oppnevnelse av hjelpeverge innebærer ikke at vedkommende som får hjelpeverge er umyndiggjort. Virksomheten er dels regulert av lov og dels av departementale forskrifter. I den nye vergemålsordningen er skillet mellom verge og hjelpeverge opphevet: alle verger er nå bare verger. 

Hjelpeverger skulle primært forvalte den vergetrengendes økonomi, og dernest være rettslig stedfortreder. Den vergetrengende kunne selv søke om hjelpeverge, og som utgangspunkt skulle vedkommende også samtykke i at det skulle oppnevnes hjelpeverge. Dersom personen ikke var i stand til å forstå betydningen av samtykket, kunne søknaden skrives av tilsynslegen. 

Ved utnevnelse av hjelpeverge ble det samtidig nærmere bestemt hva slags formelle saker hjelpevergen kunne ta avgjørelser i. Hjelpevergen var forpliktet til å skrive årsregnskap og rapport til overformynderiet.

Noen advokater har slike verv, men vanligere er det med en pårørende eller annen slektning.

## Referanser


## Eksterne lenker
* Orientering til hjelpeverger
Talib Kweli

**Talib Kweli** (født 3. oktober 1975) er en amerikansk rapper fra Brooklyn i New York. 

## Soloalbum
* *Quality* (19. november 2002)
* *The Beautiful Struggle* (28. september 2004)
* *Right About Now* (22. november 2005)
* *Ear Drum* (januar 2007)

## Referanser


## Eksterne lenker
* 
* 
* 
*
Slaget ved Vittsjö

**Slaget ved Vittsjö** den 11. februar 1612 var kong Gustav II Adolf av Sverige første slag. Under kampene hadde han kommet seg ut på isen som raste sammen, og ved et hell ble han berget av sine menn. Gustav II Adolf hadde ledet et herjetog som forårsaket enorme ødeleggelser i Skåne; flere hundre gårder brant opp og beboerne ble utsatt for grusomheter av de svenske knektene. Rantzau og Bille innhentet svenskene og påførte dem et alvorlig nederlag. I ettertiden kom de første forfalskede «rapporter» om sammenstøtet; den nye kongen mente at det kun hadde vært 300 falne.